**NÁRODNÁ RADA SLOVENSKEJ REPUBLIKY**

**IX. volebné obdobie**

Číslo: KNR – VOB – 1512/2024 - 5

**458a**

**S p o l o č n á s p r á v a**

výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a ktorým sa dopĺňa zákon č. 35/2019 Z. z. o finančnej správe a o zmene a doplnení niektorých zákonov v znení neskorších predpisov (**tlač 458a)** - **druhé čítanie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky.

Národná rada Slovenskej republiky uznesením č. 453z 11. 9. 2024 pridelila vládny návrh zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a ktorým sa dopĺňa zákon č. 35/2019 Z. z. o finančnej správe a o zmene a doplnení niektorých zákonov v znení neskorších predpisov **(tlač 458**) **(prostredníctvom skráteného legislatívneho konania)** na prerokovanie týmto výborom:

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre financie a rozpočet

Výboru Národnej rady Slovenskej republiky pre obranu a bezpečnosť ako gestorskému s lehotou na prerokovanie **ihneď.**

Výbory prerokovali predmetný návrh zákona v stanovenej lehote.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Výbory Národnej rady Slovenskej republiky, ktorým bol návrh zákona pridelený, zaujali nasledovné stanoviská:

**Ústavnoprávny výbor Národnej rady Slovenskej republiky** uznesením č. 151 z 12. septembra 2024 odporučil Národnej rade Slovenskej republiky návrh zákona **schváliť.**

**Výbor** Národnej rady Slovenskej republiky **pre financie a rozpočet** uznesením č.123 z 12. septembra 2024 odporučil Národnej rade Slovenskej republiky návrh zákona **schváliť.**

**Výbor Národnej rady Slovenskej republiky pre obranu a bezpečnosť** uznesením č. 49 z 12. septembra 2024 odporučil Národnej rade Slovenskej republiky návrh zákona **schváliť s pozmeňujúcimi a doplňujúcimi návrhmi**.

Z uznesení výborov Národnej rady Slovenskej republiky vyplývajú tieto pozmeňujúce a doplňujúce návrhy:

1. V čl. I 5. bod § 287p ods. 1 sa za slová „ktorý sa“ vkladá slovo „prvýkrát“.

Z dôvodu zamedzenia pochybností o účelnosti priznávania dočasného náborového príspevku sa precizuje znenie návrhu zákona tak, aby v ňom bolo výslovne uvedené, že na tento príspevok má nárok len ten príslušník, ktorý je vo vymedzenom časovom období (1. október 2024 – 31. december 2025) prijatý do služobného pomeru prvýkrát, t. j. že na tento príspevok nemá nárok ten, kto bol v danom časovom období prijatý do služobného pomeru opätovne.

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. I 5. bod § 287p sa za odsek 5 vkladá nový odsek 6, ktorý znie:

„(6) Dočasný náborový príspevok podľa tohto zákona alebo podľa osobitného predpisu52b) možno priznať iba raz.“.

Doterajší odsek 6 sa označuje ako odsek 7.

Poznámka pod čiarou k odkazu 52b znie:

„52b) § 331d zákona č. 35/2019 Z. z. o finančnej správe a o zmene a doplnení niektorých zákonov v znení zákona č. .../2024 Z. z.““.

Návrh zákona sa dopĺňa o ustanovenie, z ktorého bude vyplývať zákaz viacnásobného priznania dočasného náborového príspevku jednej osobe, aby sa zabránilo potenciálnym účelovým prechodom medzi rôznymi služobnými pomermi kvôli priznaniu viacerých náborových príspevkov.

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. II 3. bod § 331d ods. 1 sa za slová „ktorý sa“ vkladá slovo „prvýkrát“.

Z dôvodu zamedzenia pochybností o účelnosti priznávania dočasného náborového príspevku sa precizuje znenie návrhu zákona tak, aby v ňom bolo výslovne uvedené, že na tento príspevok má nárok len ten ozbrojený príslušník finančnej správy, ktorý je vo vymedzenom časovom období (1. október 2024 – 31. december 2025) prijatý do služobného pomeru prvýkrát, t. j. že na tento príspevok nemá nárok ten, kto bol v danom časovom období prijatý do služobného pomeru opätovne.

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. II 3. bod § 331d sa za odsek 5 vkladá nový odsek 6, ktorý znie:

„(6) Dočasný náborový príspevok podľa tohto zákona alebo podľa osobitného predpisu199) možno priznať iba raz.“.

Doterajší odsek 6 sa označuje ako odsek 7.

Poznámka pod čiarou k odkazu 199 znie:

„199) § 287p zákona č. 73/1998 Z. z. v znení zákona č. .../2024 Z. z.““.

Návrh zákona sa dopĺňa o ustanovenie, z ktorého bude vyplývať zákaz viacnásobného priznania dočasného náborového príspevku jednej osobe, aby sa zabránilo potenciálnym účelovým prechodom medzi rôznymi služobnými pomermi kvôli priznaniu viacerých náborových príspevkov.

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť.**

**IV.**

Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a ktorým sa dopĺňa zákon č. 35/2019 Z. z. o finančnej správe a o zmene a doplnení niektorých zákonov v znení neskorších predpisov (**tlač 458a)** vyjadrených v ich uzneseniach uvedených pod bodom **III.** tejto správy a v stanoviskách poslancov vyjadrených v rozprave k tomuto návrhu zákona v súlade s so zákonom Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **odporúča**

hlasovať o bodoch zo spoločnej správy takto**: o bodoch č. 1 až 4 hlasovať spoločne a tieto schváliť.**

Zároveň **odporúča** Národnej rade Slovenskej republiky predmetný **návrh zákona schváliť v znení schválených pozmeňujúcich a doplňujúcich návrhov uvedených v tejto správe.**

Gestorský výbor určil spoločného spravodajcu výborov **Michala Barteka** vystúpiť na schôdzi Národnej rady Slovenskej republiky k uvedenému návrhu zákona v druhom a treťom čítaní, predniesť spoločnú správu výborov a odôvodniť návrh a stanovisko gestorského výboru a predložiť Národnej rade Slovenskej republiky postup pri hlasovaní v súlade so zákonom Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**Spoločná správa** výborov Národnej rady Slovenskej republiky k vládnemu návrhu zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a ktorým sa dopĺňa zákon č. 35/2019 Z. z. o finančnej správe a o zmene a doplnení niektorých zákonov v znení neskorších predpisov (**tlač 458a)** v druhom čítaní bola schválená uznesením Výboru Národnej rady Slovenskej republiky pre obranu a bezpečnosť **č. 50** na svojej **26. schôdzi.**

V Bratislave 12. septembra 2024

**Tibor GAŠPAR, v.r.**

predseda výboru